Diari Oficial de la Generalitat Valenciana


Sumari del DOGV 6391, del 05-11-2010 (2010/11130)

Notificació de la interlocutòria dictada en el procediment de mesures cautelars pèevies número 595/2008 del procediment ordinari número 544/2008.
-------------------------------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11730


Organisme emissor
:   Jutjat de Primera Instància i Instrucció Número 2 de Nules

Tipus de document
:   Anunci

Notificació de la interlocutòria dictada en el procediment de mesures cautelars pèevies número 595/2008 del procediment ordinari número 544/2008. [2010/11515]  
Mesures cautelars prèvies 000595/2008 del procediment ordinari 544/08  
De: Construcciones y Promociones Ximo-Xima, SL.  
Procuradora: María Ángeles D'Amato Martín.  
Contra: Font Pipa, SL.  
Procuradora: -  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Interlocutòria 08  
Nules, 18 de desembre de 2008.  
Fets:  
Primer. María Ángeles D'Amato Martín procuradora dels tribunals, en nom i representació de Construcciones y Promociones Ximo-Xima, SL, amb data 6 de juny de 2008, va presentar escrit de demanda, en l'altressí de la qual sol·licitava l'adopció de les mesures cautelars següents:  
Embargament preventiu dels béns del demandat en quantia suficient per a cobrir la quantitat assenyalada en la demanda, més els interessos legals i costes, concretant inicialment el dit embargament preventiu en la finca registral número 16.120 inscrita en el tom 826, llibre 118 de l'Ajuntament de la Vall d'Uixó, sol·licitant la notificació al demandat i la recepció del plet a prova.  
Segon. Mitjançant la provisió de 14 de juliol de 2008, es va admetre a tràmit la mesura cautelar sol·licitada, amb audiència a les parts, a l'empara dels articles 730 i següents de la Llei d'Enjudiciament Civil, i va convocar les parts a vista a celebrar el 25 de juliol de 2007, sense que es poguera citar el demandat en el domicili facilitat, indicant nou domicili amb data 8 de setembre de 2008, procedint-se a convocar nova vista per al dia 18 de desembre de 2008, la qual es va celebrar en presència de l'actora però no de la demandada que va ser declarada en rebel·lia per al present incident. L'actora es va ratificar en la seua petició i va sol·licitar la substitució del bé l'anotació preventiva del qual se sol·licitava, ja que aquest constava com a venut en l'ínterim des de la presentació de la demanda fins a la vista, aportant documentació, respecte del nou bé l'embargament del qual se sol·licitava i de l'actual titularitat del bé esmentat. La nova finca l'embargament preventiu de la qual se sol·licita és la número 27.296 de Registre de la Propietat número 2 de Nules, inscrita al tom 1819, llibre 282 i foli 176.  
Raonaments jurídics:  
Primer: Ateses les al·legacions de la part, les mesures sol·licitades, a l'empara del que estableixen els articles 721 de la Llei d'Enjudiciament Civil i següents, són necessàries per a l'efectivitat del seu dret.  
Amb caràcter general l'adopció de mesures cautelars requereixen la concurrència dels requisits següents:  
a) Fumus bonis luris o aparença de bon dret, que implica que l'existència del dret o l'interés jurídic afirmats han de ser versemblant, suficient perquè segons un càlcul de probabilitats es puga preveure que la resolució principal declararà el dret en sentit favorable a què sol·licita la mesura cautelar. Ara bé, no és exigible una plena declaració jurídica ja que en aqueix supòsit el cautelar substituiria el procés principal, i n'hi ha prou amb acreditar l'aparença. D'acord amb l'article 728.2 de la Llei d'Enjudiciament Civil serà necessari un judici provisional i indiciari favorable al fonament de la seua pretensió, acreditant-se principalment de forma documentada, encara que s'admet qualsevol altre mitjà.  
b) Periculum in mora, o perill d'un dany jurídic urgent i marginal derivat del retard de la resolució definitiva. És necessari que el sol·licitant justifique el periculum, perill per la mora processal; és a dir, que es justifique que en el cas concret, podrien produir-se durant la litispendència del procés si no s'adopten les mesures sol·licitades, situacions que impedirien o dificultarien l'efectivitat de la tutela que poguera atorgar-se en una eventual sentència estimatòria, tal com exigeix l'article 728.1 de la Llei d'Enjudiciament Civil.  
c) Caució: Estableix l'article 728.3 de la Llei d'Enjudiciament Civil que el sol·licitant haurà de prestar caució suficient per a respondre de manera ràpida i efectiva dels danys i perjudicis que l'adopció de la mesura cautelar poguera causar al patrimoni del demandat.  
Segon: En aquest cas la part actora sol·licita l'adopció de les mesures esmentades, fonamentant la seua pretensió essencialment que hi ha el deute assenyalat en la demanda i un risc o periculum in mora.  
Analitzant la prova practicada, i sense entrar a valorar la fonamentació d'aquesta, de la documental aportada respecte d'això, i de la unida per l'actora a la seua demanda resulta l'entrega a la demandada del material reclamat, la qual cosa acredita, una aparença de bon dret: Es considera que concorre el periculum in mora ja que no sols podia vendre el referit bé sinó que ja allò que s'ha fet per la qual cosa procedeix l'estimació de la mesura cautelar d'embargament preventiu sol·licitada en els termes en què va quedar fixada en l'acte de la vista i davant de la incompareixença de la demandada, sobre el bé que es troba al seu nom en el Registre de la Propietat.  
Per tot això, pertoca accedir a la mesura cautelar en els termes sol·licitats, d'acord amb la jurisprudència constitucional que consta, i en especial, les sentències del Tribunal Constitucional número 115/1987, 237/1991, 238/1992; 218/1994.  
Amb vista a la caució, oferida per la sol·licitant, i atenent al caràcter de la matèria, a l'empara de l'article 728.3, en relació amb l'article 529 de la Llei d'Enjudiciament Civil, pertoca fixar-la en aquest moment, estimant-se suficient l'oferida de 6000 euros.  
Part dispositiva  
S'estima la pretensió adduïda, procedint-se a adoptar les següents mesures cautelars.  
Es decreta l'embargament preventiu, sol·licitat en quantitat suficient per a cobrir el deute del demandat Font Pipa, SL, en quantia suficient a cobrir la quantitat assenyalada en la demanda en concepte de principal, interessos legals i costes, que es concreta, sense perjudici d'ulteriors modificacions i/o ampliacions o reduccions, en la finca registral número 27.296 de Registre de la Propietat número 2 de Nules, inscrita al tom 1819, llibre 282 i foli 176.  
Amb caràcter previ a l'expedició de manament, es requereix el sol·licitant de les mesures esmentades perquè preste la deguda caució en les formes legalment admeses per la quantia de 6000 euros.  
Notifiqueu aquesta resolució a les parts.  
Aquesta resolució no és ferma i s'hi pot interposar un recurs d'apel·lació dins del termini de cinc dies davant de la secretaria d'aquest Jutjat.  
Així ho acorde, mane i firme, María José Calvo Covelli, jutgessa substituta del Jutjat de Primera Instància número 2 de Nules (Castelló). En done fe».  
I com a conseqüència de l'ignorat parador de Font Pipa, SL, s'estén aquest edicte perquè servisca de cèdula de notificació.  
Nules, 8 d'octubre de 2010.- El secretari: Eugenio Martín Sánchez.